cyanic-selkie/wikianc huggingface dataset:
உலகின் அதிகமான அதியுயர் கட்டடங்கள் உள்ள நகரங்கள்
உலகின் அதிகமான அதியுயர் கட்டடங்கள் உள்ள நகரங்கள் (world's cities with the most completed high-rise buildings) என்பதாவது உலகில் அதிகமான அதியுயர் கட்டடங்களை கொண்ட நகரங்களை, அவற்றின் எண்ணிக்கை அடிப்படையில் நகரங்கள் வாரியாக கணக்கிடல் ஆகும்.
இவ்வாறான கணக்கிடலின் படி உலகிலேயே அதிகமான அதியுயர் கட்டடங்களைக் கொண்ட நகரம் ஹொங்கொங் எனப்படுகின்றது. ஹொங்கொங்கில் 2010 டிசம்பர் மாதக் கணக்கெடுப்பின் படி 7,684 அதியுயர் கட்டடங்கள் உள்ளன. அதற்கு அடுத்த நிலையில் அதிகமான அதியுயர் நகரங்களைக் கொண்ட நகரம் நியூ யோர்க் ஆகும். நியூ யோர்க் நகரின் அதியுயர் கட்டடங்களின் எண்ணிக்கை 5,901 ஆகும்.
அதன் அடிப்படையில் உலகின் அதிகமான அதியுயர் கட்டடங்களை கொண்ட 25 நகரங்கள்.
வெளியிணைப்புகள்
பகுப்பு:வானளாவிகள் பகுப்பு:ஹொங்கொங்கின் கட்டடங்கள் பகுப்பு:ஹொங்கொங் சிறப்புகள்
பாத்திமா கல்லூரி
பாத்திமா கல்லூரி தென்னிந்தியாவில் மதுரை நகரில் உள்ள பெண்கள் கல்லூரி ஆகும். 1953 ஆம் ஆண்டு கிருஸ்தவ மிஷனரியால் ஆரம்பிக்கப்பட்டது. மதுரை மாவட்டத்தில் ஆரம்பிக்கப்பட்ட இரண்டாவது பெண்கள் கல்லூரி இது. பல்கலைக்கழக மானியக் குழுவின் தர நிர்ணயக் குழுவான 'தேசியத் தர நிர்ணயக்குழுவின்' தரவரிசையில் ஏ++ ('A++') பிரிவு பெற்று இயங்கி வருகிறது. இந்தப் பெண்கள் கல்லூரி, மதுரை நகர் மற்றும் சுற்றுவட்டார மாவட்டங்களில் உள்ள பெண்களின் கல்வித் தேவையை கடந்த ஐம்பது ஆண்டுகளுக்கும் மேலாக நிறைவேற்றி வருகிறது. இந்தக் கல்லூரி மதுரை காமராசர் பல்கலைக் கழகத்துடன் இணைக்கப்பட்டுள்ளது. கலை அறிவியல் மற்றும் பொருளாதாரம் போன்ற பாடப்பிரிவுகளில் இளங்கலை மற்றும் முதுகலைப் படிப்புகள் இக்கல்லூரியில் கற்பிக்கப்படுகின்றன.
வரலாறு
பிரான்ஸ் நாட்டைச் சேர்ந்த தூய வளனார் லியோன்ஸ் சகோதரிகள் மூலம் தென்னிந்தியாவின் மதுரை மாவட்டத்தில் சிறுபான்மை சமூகப் பெண்களின் கல்வி மற்றும் வேலைவாய்ப்பு ஆகியவற்றை முன்னேற்றும் பொருட்டு ஆரம்பிக்கப்பட்டது மதுரை பாத்திமா கல்லூரி ஆகும். சகோதரி. ரோஸ் பெனடிக்ட் அவர்களின் முயற்சியால் ஆரம்ப மற்றும் தொடக்கப் பள்ளியாக மட்டுமே இருந்த கல்வி நிறுவனம் 1953ம் ஆண்டு 63 மாணவர்களுடன் இரண்டாம் நிலை கல்லூரியாக உயர்த்தப்பட்டது. 1964 ஆம் ஆண்டு முதுகலை பட்டப்படிப்பு ஆரம்பிக்கப்பட்டது. 1966ஆம் ஆண்டு மதுரை காமராஜர் பல்கலைக்கழகத்தில் இணைக்கப்பட்ட இந்தக் கல்லூரி 1990 ஆம் ஆண்டு பல்கலைக்கழக மானியக் குழுவினரால் தன்னாட்சி அந்தஸ்து பெற்றது. 1999 ஆம் ஆண்டு தேசிய மதிப்பீடு மற்றும் தரச்சான்று அவை குழுவினரால் ஐந்து நட்சத்திர அந்தஸ்து பெற்றது. 2004 ஆம் ஆண்டு முதல் முனைவர் படிப்புகள் ஆரம்பிக்கப்பட்டது. 2006 மற்றும் 2013 ஆம் ஆண்டுகளில் முதல் தன்னாட்சி கல்லூரிகளுக்கான தேசிய மதிப்பீடு மற்றும் தரச்சான்று அவை குழுவினரால் ஏ தரச்சான்றிதழ் பெற்றது. கல்வியின் மூலமாக பெண்களின் அதிகாரம் என்ற குறிக்கோளுடன் இயங்கி வரும் இந்த கல்லூரியில் 204 பேராசிரியர்கள் மற்றும் ஆசிரியர்கள் 95 அலுவலக பணியாளர்கள் பணிபுரிந்து வருகின்றனர். இவர்கள் மூலமாக 4510 மாணவிகள் கற்று வருகின்றனர். இந்த பாத்திமா கல்லூரியில் 26 இளங்கலை பட்டப் படிப்புகளும், 14 முதுகலை பட்டப் படிப்புகளும், ஐந்து முனைவர் பட்டப் படிப்புகளும், இரண்டு தொழில் சார்ந்த பட்டப் படிப்புகளும் கற்பிக்கப்படுகின்றன. சுயநிதி பட்டப் படிப்புகளும் இக்கல்லூரியில் கற்பிக்கப்படுகிறது.
கலை மற்றும் வணிகம்
பொருளாதாரம், வரலாறு, ஆங்கிலம், தமிழ், கணினி பயன்பாடு, புள்ளியியல் மற்றும் சமூக சேவை போன்ற கலை மற்றும் வணிக பிரிவுகளில் இளங்கலை மற்றும் முதுகலை படிப்புகள் பயிற்றுவிக்கப்படுகின்றன. இவை தவிர பல்வேறு தலைப்புகளில் மொழியியல், வரலாறு, இலக்கியம், சட்டம், சமூக நிலை போன்ற தலைப்புகளில் சான்றிதழ் படிப்புகளையும் வழங்கி வருகிறது.
சேவைகள்
மதுரை, பாத்திமா கல்லூரியில் இளங்கலை மற்றும் முதுகலை பட்டப்படிப்பு மட்டுமல்லாது பெண்களுக்காக வேறுபல சேவைகளும் வழங்கப்பட்டு வருகிறது "புத்தாக்கம் மற்றும் பயிற்சியின் மூலம் பெண்களுக்கு அதிகாரம் அளித்தல்" (Women Empowerment Animation and Training (WEAT))என்ற தலைப்பில் 2004 ஆம் ஆண்டு முதல் வறுமை கோட்டுக்கு கீழ் உள்ள மாணவியர் மற்றும் பொருளாதார பிரச்சினையின் காரணமாக படிப்பை பாதியில் கைவிட்ட மாணவியர் போன்றவர்களுக்காக திறன் அடிப்படையிலான கல்வி வசதி வழங்கப்படுகிறது. இதன்படி தொழிற்கல்வி தையல் போன்ற படிப்புகள் மாணவிகளுக்கு கற்பிக்கப்பட்டு சுயதொழில் செய்ய ஊக்குவிக்கப் படுகின்றனர். மதுரை பாத்திமா கல்லூரியில் 'ரோசா மிஸ்டிகா நூலகம்', 22, 436.13 சதுர அடி பரப்பளவில் இயங்கி வருகிறது. இந்த நூலகத்தில் பல்வேறு சேவைகள் கல்லூரி மாணவிகளுக்கு வழங்கப்பட்டு வருகிறது. சுமார் ஒரு லட்சத்திற்கும் அதிகமான புத்தகங்கள், வார சஞ்சிகைகள், முனைவர்பட்ட ஆராய்ச்சி கட்டுரைகள் மற்றும் வெளிநாட்டு சஞ்சிகைகள் கொண்டதாக நூலக வசதி செய்யப்பட்டுள்ளது. மேலும் வறுமைக்கோட்டிற்கு கீழ் உள்ள மாணவிகளின் வசதிக்காக பாட புத்தகங்களைக் கல்வி ஆண்டு முழுவதும் நூலகத்தில் பயன்படுத்த வசதி உள்ளது. மேலும் இயற்பியல், வேதியல், உயிரியல் மற்றும் மனையியல் போன்ற நான்கு துறை மாணவிகளுக்காக தனியாகவே துறை நூலகங்களும் அமைக்கப்பட்டுள்ளன. கல்லூரியில் பயிலும் மாணவிகளின் கற்கும் திறனை ஊக்குவிக்கும் விதமாக இணையவழி பாடத்திட்டங்கள் படிப்புக் காலம் முழுவதும் வழங்கப்படுகிறது. இவற்றைத் தவிர மாணவிகளை தனித் திறன் ஊக்குவிப்பு தொடர்பாக பல்வேறு பல்கலைக்கழகங்கள், கல்வி நிறுவனங்களுடன் ஒப்பந்தம் செய்யப்பட்டு தனி நபர் மேலாண்மை, ஒழுக்கம், கல்வி பரிமாற்றம் போன்றவை நடைபெற்று வருகிறன. மேலும் சிறுபான்மையினருக்கான அரசு உதவித்தொகை, வறுமை கோட்டுக்கு கீழ் உள்ளோருக்கான அரசு உதவித்தொகை, முதல் தலைமுறை பட்டதாரிகளுக்கான அரசு உதவித்தொகை என பெண்களின் நலனிற்காக வழங்கப்படும் அனைத்து உதவித் தொகைகளும் சரியான மாணவிகளுக்கு அளிக்கப்பட்டு வருகின்றது.
மேற்கோள்கள்
பகுப்பு:மதுரை மாவட்டத்திலுள்ள தனியார் கலைக் கல்லூரிகள் பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள் பகுப்பு:மதுரை காமராசர் பல்கலைக்கழக இணைவுக்கல்லூரிகள்
கம்பளி அரச சொர்க்கப் பறவை
கம்பளி அரச சொர்க்கப் பறவை (King of Saxony Bird-of-paradise; Pteridophora alberti) என்பது பரடிசயிடே குடும்ப பசரின் பறவையாகும். இது ஒன்றே "டேரிடோபொறா" பேரினத்தைச் சேர்ந்த பறவை. இது நியூ கினியின் மலைப்பகுதிக் காட்டு அகணிய உயிரியாகும்.
வெளியிணைப்புக்கள்
பகுப்பு:சந்திரவாசிகள்
எம். ஜி. ஆர் கலை, அறிவியல் கல்லூரி, ஒசூர்
'''எம். ஜி. ஆர். கலை, அறிவியல் கல்லூரி' (MGR College of Arts and Science''), சேலம், பெரியார் பல்கலைக்கழகத்தின் இணைவு பெற்றுள்ள ஓர் உயர் கல்வி நிலையம் ஆகும். இது தமிழ்நாடு, கிருட்டிணகிரி மாவட்டம், ஓசூரில் அதியமான் பொறியியற் கல்லூரி வளாகத்தில் அமைந்துள்ளது.
வரலாறு
இக்கல்லூரி 1998இல் தொடங்கப்பட்டது.
படிப்புகள்
இக்கல்லூரி 13 இளங்கலை படிப்புகளையும் 9 முதுகலை படிப்புகளையும் நான்கு பிரிவுகளில் முனைவர் பட்டப் படிப்புகளையும் வழங்கி வருகின்றது.
மேற்கோள்கள்
பகுப்பு:கிருட்டிணகிரி மாவட்டத்திலுள்ள தனியார் கலைக் கல்லூரிகள் பகுப்பு:பெரியார் பல்கலைக்கழக இணைவுக்கல்லூரிகள்
சத்தியமங்கலம், பாபநாசம் வட்டம்
சத்தியமங்கலம் என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் பாபநாசம் வட்டத்திற்கு உட்பட்ட ஊர்.
அரசியல்
இது பாராளுமன்றத் தேர்தலுக்கு மயிலாடுதுறை மக்களவைத் தொகுதியிலும், தமிழக சட்டமன்றத் தேர்தலுக்கு பாபநாசம் சட்டமன்றத் தொகுதியிலும் சேர்க்கப்பட்டுள்ளது.
ஆதாரங்கள்
பகுப்பு:தஞ்சாவூர் மாவட்டத்திலுள்ள கிராமங்கள்
ஒ. வே. விஜயன்
''ஒ. வே. விசயன் என்றழைக்கப்படும், ஒற்றபிளாக்கல் வேலுக்குட்டி விஜயன்' (Ottaplackal Velukkuty Vijayan'') (யூலை 2, 1930 -மார்ச் 30, 2005 ) இந்தியாவின் மலையாள மொழியின் எழுத்தாளர் மட்டுமின்றி, பத்திரிக்கையாளராகவும், கேலிச்சித்திர ஓவியராகவும் அறியப்படுகிறார். இவர் எழுதிய "பாதிரியார் கோன்சாலேசிடம் கூறுங்கள்" என்ற சிறுகதையே இவரது, முதல் இலக்கிய முயற்சியாகும். 6 புதினங்கள், 9 குறுங்கதைகள், மற்றும் 9 கட்டுரைகள் எழுதியுள்ளார். "கசாக்கின் இதிகாசம்" என்ற நாவல் சிறப்புக்குரியதாகக் கருதப்படுகிறது. .
ஆரம்பகால வாழ்க்கை
விசயன், இந்தியாவின் கேரளா மாநிலம் கோழிக்கோடு விளயஞ்சாதனூர் என்னுமிடத்தில், 1930 சூலை 2ஆம் திகதி பிறந்தார். விசயன் பிறந்த 7ம் மாதம் உடல்நலம் பாதிக்கப்பட்டு தனது குழந்தை பருவத்தை அறையிலேயே கழிக்க நேர்ந்தது. இவரது தந்தை ஓ. வேலுக்குட்டி, இந்திய மதராஸ் மாகாண மலபார் காவல் துறையில் சிறப்பு அதிகாரியாக பணியாற்றினார். இவரது இளைய சகோதரி ஓ. வி உஷா மலையாள கவிஞர் ஆவார். விசயன் மழலைகல்வியை பெரும்பாலும் வீட்டிலேயே பயின்றார். 12வது அகவையில், மலபார் கோட்டக்கல் ராஜாஸ் உயர்நிலை பள்ளியில் நேரிடையாக 6ஆம் வகுப்பில் இனைந்து பயின்றார். பள்ளிக்குச் செல்லா காலங்களில் முறைசாரா கல்விகற்க அவரது தந்தை ஏற்பாடு செய்திருந்தார். அடுத்து வந்த காலங்களில், வேலுக்குட்டி பணிமாற்றத்தால் பாலக்காடு கொடுவாயூர் பகுதிக்கு புலம்பெயர்ந்து அங்குள்ள பள்ளியில் சேர்ந்தார். விசயன், பாலக்காடு விக்டோரியா கல்லூரியில் (Victoria College) இளங்கலைபட்டமும், சென்னை மாநிலக் கல்லூரியில் ( Presidency College, Madras) ஆங்கில இலக்கியத்தில் முதுகலை பட்டமும் பெற்றார்.
இலக்கிய வாழ்க்கை
1969ல் வெளியான, "கசாக்கின் இதிகாசம்" (The Legends of Khasak), என்ற நாவல் ஓ.வி. விசயனின் முதல் நாவலாகும் அது மலையாள மொழியில் ஒரு இலக்கிய பெரும்புரட்சியை ஏற்படுத்திய இந்நாவல், 12 ஆண்டுகள் எழுதப்பெற்றது. ("கசாக்கின் இதிகாசம்",முந்தைய கசாக், பிந்தைய கசாக் என இரு பிரிவுகளைகொண்டது)
சான்றாதாரங்கள்
பகுப்பு:1930 பிறப்புகள் பகுப்பு:2005 இறப்புகள் பகுப்பு:கேரள எழுத்தாளர்கள் பகுப்பு:மாநிலக் கல்லூரி மேனாள் மாணவர்கள்
1983–84 சந்தோசு கோப்பை
1983–84 சந்தோசு கோப்பை (1983–84 Santosh Trophy) கால்பந்தாட்ட போட்டியானது 40 ஆவது ஆண்டாக நடைபெற்ற போட்டியாகும். சந்தோசு கோப்பை போட்டி இந்தியாவில் கால்பந்தாட்டத்திற்காக மாநிலங்களுக்கிடையில் நடத்தப்படும் முக்கியமான போட்டியாகும். 1984 ஆம் ஆண்டு தமிழ்நாட்டின் தலைநகரமான சென்னையில் இப்போட்டி நடைபெற்றது. இறுதிப் போட்டியில் பஞ்சாப் அணியை 1-0 என்ற புள்ளிகள் கணக்கில் வீழ்த்தி கோவா அணி இரண்டாவது முறையாக இக்கோப்பையை வென்றது. கோவா அணியைச் சேர்ந்த அர்னால்டு ரோத்ரிகியூசு போட்டியின் சிறந்த முன்கள வீர்ராகத் தேர்ந்தெடுக்கப்பட்டார். இதே அணியைச் சேர்ந்த கெமிலோ கொன்சல்வெசு போட்டியின் சிறந்த கால்பந்தாட்ட வீர்ர் என்ற சிறப்பைப் பெற்றார். இலக்குக் காவலர் பிரமானந்து சங்வாக்கர் கோவா அணியின் தலைவராக இருந்தார். இறுதிப் போட்டியில் எதிரணியை புள்ளிகள் எதுவும் எடுக்கவிடாமல் இவர் இறுதி ஆட்டத்தை முடித்தார்.
மேற்கோள்கள்
பகுப்பு:கால்பந்துப் போட்டிகள்
தலப்பாகட்டி பிரியாணி
வரலாறு
1952 ஆம் ஆண்டு பி. நாகசாமி நாயுடு என்பவர் “ஆனந்த விலாஸ்” பிரியாணி, சப்பாத்தி ஹோட்டல் என்ற பெயரில் திண்டுக்கல்லில் ஒரு உணவகத்தைத் தொடங்கினார். அவருடைய அனுபவமின்மையால் உணவகம் பொருளாதார இழப்புக்குள்ளானது. இதனால் உணவகம் மூடப்பட்டது. உணவகத் தொழில் தோல்வியடைந்ததற்கான காரணத்தை ஆராய்ந்தார். அவரே அடிக்கடி பிரியாணி செய்து பார்த்தார். இதில் அவருக்கு திருப்தி ஏற்பட மீண்டும் 1957 ஆம் ஆண்டு அதே பெயரில் உணவகத்தைத் திறந்தார். சமையல் பணியை அவரே செய்தார். அவரே சமைத்து, ருசி பார்த்து, வாடிக்கையாளர்களுக்கு வழங்கி வந்தார். ஒரு கட்டத்தில் பிரியாணியின் சுவை வாடிக்கையாளர்கள் மத்தியில் மிகுந்த வரவேற்பைப் பெற அந்த நுட்பத்தைத் தொடர்ந்து பயன்படுத்தத் தொடங்கினார். இவர் சமையல் பணியில் இருக்கும் போது, அவருடைய வழுக்கைத் தலையை மறைப்பதற்காக தலைப்பாகை கட்டிக் கொள்வார். அதே தலைப்பாகையுடன் வாடிக்கையாளர்களுக்குப் பரிமாறுவார். எப்போதும் தலைப்பாகையுடன் இருந்த அவரை தலப்பாகட்டு நாயுடு என்று அழைக்கத் தொடங்கினர். இன்று அதுவே தலப்பாக்கட்டி நாயுடு பிரியாணி கடை என்று அழைக்கப்பட்டு, பின்னர் தலப்பா கட்டி பிரியாணி கடையாகி விட்டது.
தலப்பாகட்டி நாகசாமி நாயுடு 1978 ஆம் ஆண்டு காலமாகி விட்ட நிலையில் அவரது மகனான என். தனபாலன் மற்றும் பேரனான டி. நாகசாமி ஆகியவர்கள் “தலப்பா கட்டி நாயுடு” பிரியாணி ஹோட்டல் என்ற பெயரில் நடத்தி வருகிறார்கள். தற்போது திண்டுக்கல் தவிர கோயம்புத்தூர், வத்தலக்குண்டு மற்றும் சென்னை ஆகிய இடங்களிலும் கிளைகள் உள்ளன. சென்னையில் இந்த உணவகம் பிரபலம் அடைந்துள்ளது. இந்தக் கடைக்கு கும்பக்கரை தங்கய்யா படம் சின்னமாக வைக்கப்பட்டுள்ளது.
பெயர்ப் பிரச்சனை
திண்டுக்கல் தலப்பாகட்டி நாயுடு ஆனந்த விலாஸ் பிரியாணி ஹோட்டல் மற்றும் தலப்பாகட்டு பிரியாணி மற்றும் பாஸ்ட்ஃபுட் ஹோட்டல் (சென்னை ராவுத்தர் தலப்பா கட்டு பிரியாணி) ஆகியோரிடையே தலப்பாகட்டி பிரியாணி எனும் பெயரைப் பயன்படுத்துவதில் பிரச்சனை ஏற்பட்டு சென்னை நீதிமன்றத்தில் வழக்கு ஒன்றும் இருந்து வந்தது. இந்த வழக்கில் இருவருக்கிடையிலும் சமாதானம் ஏற்பட்டு, சென்னை ராவுத்தர் தலப்பா கட்டு பிரியாணி அமைப்பினரால், தலப்பாகட்டு பிரியாணி என்ற பெயரைத் தாங்கள் பயன்படுத்தவில்லை என்றும், சென்னை மற்றும் மதுரையில் உள்ள 29 பிரியாணி மற்றும் விரைவு உணகங்களிலும் உள்ள தலப்பாகட்டு என்ற பெயர் மற்றும் வார்த்தைகளை எடுத்துவிடுவதாக நீதிமன்றத்தில் மனுத்தாக்கல் செய்யப்பட்டது. இதைத் திண்டுக்கல் தலப்பாகட்டி நாயுடு ஆனந்த விலாஸ் பிரியாணி ஹோட்டல் அமைப்பினர் ஏற்றுக் கொள்வதாக நீதிமன்றத்தில் தெரிவித்ததைத் தொடர்ந்து, நீதிமன்றத்தில் இந்த வழக்கு முடித்து வைக்கப் பெற்றது. இதனால் தலப்பா கட்டி பிரியாணிக்கான பெயர்ப் பிரச்சனை முடிவுக்கு வந்தது.
வெளி இணைப்பு
"தலப்பாக்கட்டு பிரியாணி' பெயர் யாருக்கு சொந்தம்: உயர் நீதிமன்றம் தீர்ப்பு
குக்குலசு
குக்குலசு (Cuculus) என்பது குயில் குடும்பப் பேரினமாகும். இதில் பெரும்பாலானவை பழைய உலகைச் சார்ந்தவை. பலதரப்பட்ட வெப்பமண்டல வகைகள் தெற்கு மற்றும் தென்கிழக்கு ஆசியா பகுதிகளில் காணப்படுகின்றன.
வகைபாட்டியல்
பேரினம் குக்குலசு சுவீடன் நாட்டு இயற்கையாளர் கரோலஸ் லின்னேயசால் 1758-ல் அறிமுகப்படுத்தப்பட்டது. இது இவரின் சிசுடமா நேச்சரேவின் 10வது பதிப்பில் குறிப்பிடப்பட்டுள்ளது. இந்தப் பேரினப் பெயர் "குக்கூ" என்பதது இலத்தீன் வார்த்தையாகும். இந்தப் பேரினத்தின் மாதிரிச் சிற்றினம் பொதுவான குயில் குக்குலசு கேனரசு ஆகும்.
சிற்றினங்கள்
பொருத்தமான வகைப்பாடு குறித்து கருத்து வேறுபாடுகள் இருந்தாலும், சில ஆதாரங்களில் இந்த பேரினத்தில் பாலிட் குயிலும் அடங்கும்.
இந்த பறவைகள் மெலிந்த உடல்கள், நீண்ட வால்கள் மற்றும் வலுவான கால்கள் கொண்டவை. மாறுபட்ட உருவ அளவு உடையன. திறந்தவெளி காடுகளில் வாழ்கின்றன. பல சிற்றினங்கள் இடம்பெயர்கின்றன.
இவை ஒலி எழுப்பும் சிற்றினங்கள். இவற்றின் அழைப்புகள் உரத்தவையாக இருக்கும். இவை பெரிய பூச்சிகளை உண்கின்றன. பல பறவைகள் உண்ணாத கம்பளிப்பூச்சிகளை இவை உண்ணுகின்றன. ஓரிரு சிற்றினங்கள் பழங்களை உண்ணுகின்றன.
இவை கூடுகட்டாததால் பல்வேறு குருவிகளின் கூடுகளில் ஒரு முட்டையை இடுகின்றன. உதாரணம் ஐரோப்பிய பொதுவான குயில் ஆகும். ஒவ்வொரு சந்தர்ப்பத்திலும் பெண் குயில் கூட்டில் உள்ள முட்டையினை தனது அலகால் நீக்கி முட்டையிடும். குயிலின் முட்டை காக்கா முட்டையை விட முன்னதாகவே குஞ்சு பொரிக்கிறது, மேலும் குஞ்சு வேகமாக வளரும்; பெரும்பாலான சமயங்களில் குயிலின் குஞ்சு காக்கா முட்டை அல்லது காக்கா குஞ்சுகளை வெளியேற்றுகிறது.
மேலும் படிக்க
பகுப்பு:பறவைப் பேரினங்கள்
நாட்டுக்கோட்டை செட்டியார் ஆலயம், பினாங்கு
வலது|thumb| வரைபடம் பினாங்கு நாட்டுக்கோட்டை செட்டியார் கோவில் இருப்பிடம் நாட்டுக்கோட்டை செட்டியார் ஆலயம் என்பது மலேசியாவின் பினாங்கில் உள்ள செட்டியார் சமூகத்தின் கோவிலாகும். இதன் முழுப் பெயர் நாட்டுக்கோட்டை செட்டியார் தெண்டாயுதபாணி கோயில், அருள்மிகு தண்டாயுதபாணி கோயில் என்றும் அழைக்கப்படுகிறது. தைப்பூசத்தை முன்னிட்டு வெள்ளித் தேர் ஊர்வலம் இங்கு நிறைவடைகிறது.
த டார்க் நைட் (திரைப்படம்)
சூலை 16 2008 இல் இத்திரைப்படம் ஆஸ்திரேலியாவில் வெளியிடப்பட்டது.
நாட்டுக்கோட்டை செட்டியார் ஆலயம், பினாங்கு
குறிப்புகள்
பகுப்பு:Coordinates on Wikidata பகுப்பு:பினாங்கு பகுப்பு:மலேசியாவிலுள்ள முருகன் கோயில்கள்
த டார்க் நைட் (திரைப்படம்)
வெளியீடும் வசூலும்
சூலை 18, 2008 இத்திரைப்படம் அமெரிக்காவில் வெளிவந்தது; சூலை 24 ஐக்கிய இராச்சியத்தில் வெளிவந்தது. முதலாம் நாளில் $ 67.85 மில்லியன் வசூல் பெற்று ஸ்பைடர் மேன் திரைப்படமால் பெற்ற ஒரு நாளில் அதிக வசூல் சாதனையை தாண்டியுள்ளது. வரலாற்றில் மிக விரைவாக $300 மில்லியன் வசூல் பெற்ற திரைப்படம் இதுவே ஆகும்.
விமர்சனங்கள்
திரைப்பட நிபுணர்களும் இத்திரைப்படத்தை பாராட்டுகின்றனர்; 246 விமர்சனங்களில் 94% இத்திரைப்படத்தை பாராட்டியுள்ளனர் என்று ராட்டன் டோமேட்டோஸ் இணையத்தளம் கூறியுள்ளது. இணையத் திரைப்படத் தரவுத்தளத்தின் பயனர்களால் வாக்கு செய்து வரலாற்றில் முதலாம் மிகச்சிறந்த திரைப்படம் என்று சில நாளாக இருந்தது.
வெளி இணைப்புக்கள்
பகுப்பு:ஆங்கிலத் திரைப்படங்கள் பகுப்பு:2008 திரைப்படங்கள் பகுப்பு:நாடகத் திரைப்படங்கள் பகுப்பு:வார்னர் புரோஸ். திரைப்படங்கள் பகுப்பு:பிரித்தானிய திரைப்படங்கள் பகுப்பு:பாஃப்டா விருதினை வென்ற திரைப்படங்கள் பகுப்பு:அமெரிக்கத் திரைப்படங்கள்
என்சலடசு (துணைக்கோள்)
என்சலடசு (Enceladus) என்பது சனிக் கோளின் ஆறாவது பெரிய துணைக்கோள் (நிலா) ஆகும். இது 1789 ஆம் ஆண்டில் வில்லியம் ஹேர்ச்செல் என்ற பிரித்தானிய வானியலாளரால் கண்டுபிடிக்கப்பட்டது. வொயேஜர் விண்கலங்கள் இரண்டு 1980களின் ஆரம்பத்தில் இதற்கு அருகாமையில் செல்லும் மட்டும் இத்துணைக்கோள் பற்றிய அறிவு மிகவும் குறைவானதாகவே இருந்தது. ஆனாலும், இதன் மேற்பரப்பில் பனிக்கட்டி நீர் இருப்பது அறியப்பட்டிருந்தது. வொயேஜர் விண்கலங்கள் அனுப்பிய தகவல்களின்படி, இத்துணைக்கோளின் விட்டம் 500 கிமீ ஆகும். இது டைட்டான் என்ற சனியின் மிகப்பெரிய துணைக்கோளை விட 10 மடங்கு குறைவானதாகும். இதன் மேற்பரப்பில் விழும் சூரிய வெளிச்சம் அனைத்தையும் இது மீளத் தெறிக்கிறது.
நிலவின் பனிக்கட்டி அடர்ந்த மேற்பரப்பிற்குக் கீழே பெருமளவு உப்புநீர் அடங்கிய தேக்கம் ஒன்று இருக்கக்கூடிய சான்றுகளை கசினி விண்ணுளவி கண்டுபிடித்துள்ளதாக 2011 சூன் மாதத்தில் நாசா அறிவியலாளர்கள் அறிவித்தனர்.
வெளி இணைப்புகள்
பகுப்பு:சனியின் நிலவுகள்
வெண்ணந்தூர் மாரியம்மன் செல்லாண்டியம்மன் கோயில்
வெண்ணந்தூர் மாரியம்மன் செல்லாண்டியம்மன் கோயில் தமிழ்நாட்டில் நாமக்கல் மாவட்டம், வெண்ணந்தூர் என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயிலில் மாரியம்மன் சன்னதியும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மொரோக்கோவின் சுவர்
மேற்கு சகாராவில் பொது வாக்கெடுப்பிற்கான ஐக்கிய நாடுகளின் பணித்திட்டம் (MINURSO) வெளியிட்ட நிலப்படங்களும் அகதிகளுக்கான ஐக்கிய நாடுகளின் ஆணையம் வெளியிட்டப் படங்களும் மூரித்தானியாவின் பன்னாட்டு எல்லைக்குள்ளும் இந்தச் சுவரின் பகுதி பல கிலோமீட்டர்களுக்கு ஊடுருவியிருப்பதைக் காட்டுகின்றன.
மேற்சான்றுகள்
பகுப்பு:மொரோக்கோ பகுப்பு:மூரித்தானியா பகுப்பு:மேற்கு ஆப்பிரிக்கா
அய்யநேரி ராஜகோபாலசாமி கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் undefined முறைப்படி ஒருகாலப் பூசை நடக்கின்றது.
யூரிசைட்டு
யூரிசைட்டு (Uricite) என்பது C5H4N4O3 என்ற மூலக்கூற்று வாய்ப்பாட்டால் விவரிக்கப்படும் மிகவும் அரிய ஒரு கனிமமாகும். யூரிக் அமிலத்தினுடைய கரிமக் கனிம வடிவமாக இது கருதப்படுகிறது. மென்மையான மஞ்சள் கலந்த வெண்மை நிற கனிமமான இது ஒற்றைச் சரிவு படிகத்திட்டத்தில் படிகமாகிறது.
மேற்கோள்கள்
பகுப்பு:கனிமங்கள் பகுப்பு:ஒற்றைச்சரிவச்சுக் கனிமங்கள் பகுப்பு:கரிமக் கனிமங்கள்
மாஃப்பியா
மாஃப்பியா (Mafia) ஓர் ஒழுங்கமைக்கப்பட்ட சட்ட விரோத குற்றக் குழு. குறிப்பாக இத்தாலிய பின்புலத்தில் அமைந்த குடும்ப தொடர்புகளுடைய சட்ட விரோத குற்றக் குழுக்களைய மாஃப்பியா என்று அழைப்பர். இத்தாலிய மொழியில் மாஃப்பியா என்றால் எங்களின் சொத்து அல்லது எங்களின் செயல் என பொருள்படும்.
மாஃப்பியா குற்றச்செயல்கள்
களவு, பண மோசடி, ஏமாற்றல், பரத்தமை, ஆள் கடத்தல், போதைக் கடத்தல், கொலை போன்ற பல குற்றச்செயல்களை தெரிந்து திட்டமிட்டு மாஃப்பியா ஈடுபடும். அவர்கள் ஈடுபடும் விரிவான குற்றச்செயல்கள் கீழ்வருமாறு.
wat een rare taal he stem : helee rare taal nee jaa zet reactie ! பகுப்பு:ஒழுங்கமைக்கப்பட்ட குற்றக் குழுக்கள்
டூ அண்டு எ ஹாஃப் மென்
டூ அண்டு எ ஹாஃப் மென் (Two and a Half Men) என்பது அமெரிக்க தொலைக்காட்சி நிகழ்ச்சிகளில் ஒன்று. இது நகைச்சுவை நிகழ்ச்சியாகும். இதில் சார்லி சீன், ஜான் கிரையர், அங்குஸ் ஜோன்ஸ் உள்ளிட்டோர் நடித்துள்ளனர். ஆங்கில நிகழ்ச்சியுடன், ஸ்பானிஷ், ஜெர்மன், கிரீக் உள்ளிட்ட மொழிகளில் துணை உரை வழங்கப்படும். சில நாடுகளில் மொழிமாற்றம் செய்தும் வெளியிடுகின்றனர். இந்தியாவிலும் ஒளிபரப்பாகிறது.
நேபாளத் திரைப்படத்துறை
நேபாளத் திரைப்படத்துறை (Cinema of Nepal) என்பது 1951 ஆம் ஆண்டு முதல் நேபாள நாட்டில் நேபாளி, மைதிலி மற்றும் போச்புரி மொழிகளில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும்.
நேபாள த் திரைப்படத்துறைக்கு மிக நீண்ட வரலாறு இல்லை, ஆனால் நாட்டின் கலாச்சார பாரம்பரியத்தில் தொழில்துறைக்கு அதன் சொந்த இடம் உண்டு. கூர்க்கவுட் பெரும்பாலும் "நேபாளி சல்சித்திரா" என்று அழைக்கப்படுகிறது (இது ஆங்கிலத்தில் "நேபாள திரைப்படங்கள்" என்று மொழிபெயர்க்கப்பட்டுள்ளது). காளிவுட் என்ற சொல் நேபாளி மொழியில் தயாரிக்கப்பட்ட படங்களுக்காக பயன்படுத்தப்படுகிறது, அதே சமயம் காட்மாண்டு மற்றும் ஜனக்பூரிலிருந்து மைதிலி மொழியில் தயாரிக்கப்பட்ட நேபாளத் திரைப்படங்களை மிதிலவுட் என்று அழைக்கப்படுகின்றன. இவ் இரண்டு பெரிய மொழித் திரைப்படத்துறையை நேபாளத்தில் பொதுவாக கூர்க்கவுட் என்று அழைக்கப்படுகின்றன.
வரலாறு
முதல் நேபாள மொழித் திரைப்படமான 'சத்ய ஹரிச்சந்திரா' என்ற திரைப்படம் இந்தியாவின் கொல்கத்தாவிலிருந்து தயாரிக்கப்பட்டு செப்டம்பர் 14, 1951 ஆம் ஆண்டு திரையிடப்பட்டது. நேபாள நாட்டில் முதல் முதலில் மாட்சிமை நேபாள அரசாங்கத்தின் தகவல் துறையால் தயாரிக்கப்பட்ட 'ஆமா' என்ற திரைப்படம் அக்டோபர் 7, 1964 அன்று வெளியிடப்பட்டது. இந்த திரைப்படத்தை ஹிரா சிங் காத்ரி என்பவர் இயக்கியுள்ளார், துர்கா ஸ்ரேஸ்தா மற்றும் சைத்யா தேவி ஆகியோரால் எழுதப்பட்டது. இப் படத்தில் நடித்த நடிகர்கள் சிவசங்கர் மனந்தர், புவன் சந்த், சைத்யா தேவி மற்றும் பசுந்தரா பூசல் ஆகியோர் நேபாளி திரைப்படத்துறையில் முதல் நடிகர்களாக கருதப்படுகிறார்கள்.
வெளிப்புற இணைப்புகள்
பகுப்பு:ஆசியத் திரைப்படத்துறை
றையட்
பகுப்பு:ஒழுங்கமைக்கப்பட்ட குற்றக் குழுக்கள் பகுப்பு:ஹொங்கொங் திரைப்படத்துறை
கண்டி விவேகானந்தா தமிழ் மகாவித்தியாலயம்
கண்டி விவேகானந்தா தமிழ் மகாவித்தியாலம் இலங்கையில் கண்டி நகரப்பகுதியில் ராஜா வீதிக்கு அருகில் உள்ள தேவாயலத்தின் அடுத்தாகவுள்ளது. இப்பாடசாலை கண்டியில் 170 வருடங்களுக்கு மேலாக சேவையில் உள்ளது. 2000 ஆண்டு முதல் கல்விப் பொதுச் சாதார உயர் தரப் பாடநெறிகளும் நடத்தப் படுகின்றன. 2006ஆம் ஆண்டின்படி இப்பாடசாலையில் 22 ஆசிரியர்கள் பணிபுரிகின்றனார். 1998 ஆம் ஆண்டு முதல் திருமதி இராஜேஸ்வரி அதிபராகக் கடமையாற்றுகின்றார்.
உசாத்துணை
பகுப்பு:கண்டி மாவட்டத் தமிழ்ப் பாடசாலைகள்
சைபை விளையாட்டுக் கல்லூரி
சைபை விளையாட்டுக் கல்லூரி உத்திரப்பிரதேசத்தில் உள்ள சைபை என்னும் ஊரில் உள்ளது. இக்கல்லூரி 2014 ஆம் ஆண்டு தோற்றுவிக்கப்பட்டது. இக்கல்லூரியில் மட்டைப்பந்து, கால்பந்து, ஹாக்கி, குத்துச்சண்டை, நீச்சல் மற்றும் கபடி போன்ற விளையாட்டுகளுக்கு ஆறு முதல் பத்தாம் வகுப்பு வரை பயிற்சி அளிக்கப்படுகிறது. உத்திரப்பிரதேசத்தில் தோன்றிய மூன்றாவது விளையாட்டு கல்லூரி இதுவாகும்.
வரலாறு
குரு கோபிந்த் சிங் விளையாட்டு கல்லூரி, இலக்னோ மற்றும் பகதூர் சிங் விளையாட்டு கல்லூரி, கோரக்பூர் ஆகிய விளையாட்டுக் கல்லூரிக்குப் பின் சைபை என்னும் கிராமத்தில் இக்கல்லூரியை 2014- 15 ஆம் ஆண்டு உத்திரப்பிரதேச அரசாங்கம் தொடங்கியது.
வளாகம்
இது ஒரு இருப்பிடக் கல்லூரியாகும்.
குறிப்புகள்
பகுப்பு:உத்தரப் பிரதேசப் பல்கலைக்கழகங்கள் பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
அரிமளம் சு. பத்மநாபன்
thumb|அரிமளம் சு. பத்மநாபன் '''முனைவர் அரிமளம் சு. பத்மநாபன்' (Arimalam S. Padmanabhan'', பிறப்பு: ஜூன் 14, 1951) இசையியல் அறிஞரும் இசைக்கலைஞரும் நாடகத் தமிழ் ஆராய்ச்சியாளரும் ஆவார். இசையமைப்பாளர், தேசிய சேர்ந்திசைப் பயிற்றுநர், கல்வியாளர், ஆய்வாளர், சொற்பொழிவாளர், மொழிபெயர்ப்பாளர், இசைத் தமிழுக்கான முதல் கலைச்சொல் அகராதியை உருவாக்கியவர் எனப் பலதுறைகளிலும் இயங்கி வருபவர். வானொலி, தொலைக்காட்சி நிகழ்வுகளில் தொடர்ந்து இசைக் கலையை வளர்த்து வருபவர்.அரங்கிசைக் கலைஞராக 50ஆண்டு அனுபவம் உடையவர்.
வாழ்க்கைக் குறிப்பு
இவர் புதுக்கோட்டை மாவட்டத்தின் அரிமளத்தில் 1951 ஜூன் 14-ஆம் நாள் பிறந்தவர். இவர் மரபுவழி இசைக் குடும்பத்தைச் சேர்ந்தவர். இவருடைய தந்தையார் (இசையுலகில் புகழ்பெற்ற ,அரிமளம் சகோதரர்கள்’ என்னும் இருவரில் மூத்தவரான) இசைக்கலைஞர் அரிமளம் பி.எஸ்.வி. சுப்பிரமணியம் ஆவார். தாயார் திருமதி மங்களம் அம்மையார். தன் தந்தையையே குருவாகக் கொண்டு இசைக்கலை பயின்று தேர்ந்த இவர், தம் இளவயதிலேயே பொது நிகழ்ச்சிகளில் பாடத் தொடங்கியவர். இவர் 43 ஆண்டுகளாகப் புதுச்சேரியில் வசித்து வருகிறார். இசைத்தமிழ் சார்ந்தும் முத்தமிழ் ஆய்வுப் பணிகளிலும் தொடர்ந்து இயங்கி வருகிறார்.
கல்வியும் பயிற்சியும்
அரிமளம் அரசு உயர் நிலைப் பள்ளியில் தாம் பயின்ற காலத்தில் அங்கு நடைபெற்ற கலை, இலக்கியப் போட்டிகளில் தாம் கலந்துகொண்ட அனைத்திலும் பரிசுகளை வென்றவர்.
கர்நாடக இசையில் மட்டுமின்றி தமிழ் இலக்கியத்திலும் இளவயது முதலே ஆழ்ந்த ஈடுபாடு கொண்டிருந்தார். 1967ஆம் ஆண்டு பள்ளிக் கல்வியை நிறைவு செய்து அவ்வாண்டில் நடைபெற்ற திருவையாறு ஸ்ரீ தியாகராஜர் ஆராதனை விழாவில் பங்குபெற்றுப் பாடினார். அதன் வாயிலாக மூத்த இசைக் கலைஞர்களின் கவனங்களை ஈர்த்தார். இதனால் இசைப் பணியில் முழுமையாக ஈடுபடத் தொடங்கினார்.
அக்காலத்தில் காரைக்குடி தமிழிசைச் சங்கம் தமிழக அளவில் நடத்திய கர்நாடக இசைப் போட்டிகளில் தொடர்ந்து ஏழு ஆண்டுகள் பரிசு பெற்றவர். மேலும் கதாகாலட்சேபம், இசை நாடகங்களிலும் மிகுந்த ஆர்வம் கொண்டிருந்தார். இளம் வயதில் பண்ணாராய்ச்சி வித்தகர் சுந்தரேசனார் அவர்களுடன் ஏற்பட்ட தொடர்பின் பயனாக பழந்தமிழிசை பற்றி அறியும் ஆர்வமும் தோன்றியது.
இவர் ஆங்கில இலக்கியத்திலும் கல்வியியலிலும் முதுகலைப் பட்டங்களைப் பெற்றுள்ளார். தவத்திரு சங்கரதாஸ் சுவாமிகளின் நாடகங்களில் இசைக் கூறுகள் என்னும் தலைப்பினில் ஆய்வு மேற்கொண்டு புதுவை மத்தியப் பல்கலைக்கழகத்தில் 1998 ஆம் ஆண்டு முனைவர் பட்டம் பெற்றுள்ளார்.இதுவே தமிழில் நாடக இசை குறித்த முதல் முனைவர் பட்ட ஆய்வாகும்.
கல்விப் பணிகள்
1976ஆம் ஆண்டில் மத்திய அரசுப் பள்ளியில் இசை ஆசிரியர் பணியில் சேர்வதற்காகப் புதுச்சேரிக்கு வந்தார். 1977 ஆம் ஆண்டில் புதுச்சேரி அரசின் கல்வித் துறையில் இசை ஆசிரியராகப் பணியேற்றார்.17ஆண்டுகள் இசையாசிரியராகவும்,7ஆண்டுகள் ஆங்கில ஆசிரியராகவும் பணியாற்றினார்.2000ஆவது ஆண்டில் விருப்ப ஓய்வு பெற்றதனைத் தொடர்ந்து புதுவை மத்தியப் பல்கலைக்கழகத்தின் நாடகத்துறை, சென்னைப் பல்கலைக்கழக இசைத்துறை ஆகியவற்றில் வருகை தரு பேராசிரியாகவும் பணியாற்றியவர். மேலும் பல கல்லூரிகளின் இசைத் துறைகளிலும் வருகைதரு பேராசிரியராகப் பணியாற்றியவர். தற்போது பல்கலைக்கழக மானியக் குழுவின் (UGC) பயிலரங்குகளில் தமிழியல், இசை, நாடகத் துறைகள் சார்ந்த வல்லுநராகப் பயிற்சி அளித்து வருகிறார்.
ஆய்வுப் பணிகள்
இசைத்துறையில் 50 ஆண்டுகளாக இயங்கி வரும் இவர், இசைத்தமிழ் நாடகத் தமிழ் ஆய்வுத் துறையில் 28 ஆண்டுகளாகப் ஆய்வுப் பணிகளைத் தொடர்ந்து மேற்கொண்டுள்ளார்.
இசைக்கலைஞர், இசையமைப்பாளர், தேசிய சேர்ந்திசைப் பயிற்றுநர், கல்வியாளர், ஆய்வாளர், சொற்பொழிவாளர், மொழிபெயர்ப்பாளர் எனப் பன்முக தளங்களிலும் தொடர்ந்து இயங்கி வருகிறார்.
செம்மொழித் தமிழாய்வு மத்திய நிறுவனத்தில் ஆய்வறிஞராகவும் திட்ட ஒருங்கிணைப்பாளராகவும் பணிபுரிந்த காலத்தில் திரைப்படம், இசை, ஒவியம், சிற்பம், சார்ந்த கலைத்துறை மாணவர்கள், படைப்பிலக்கியவாதிகள் என அனைவருக்கும் சங்க இலக்கியத்தை கொண்டுசேர்க்கும் பணியில் ஈடுபட்டவர்.
செம்மொழித் தமிழாய்வு மத்திய நிறுவனம் மூலம் ஆற்றிய பணிகள் (2006 – 2010)
செம்மொழித் தமிழ் இலக்கிய, இலக்கணக் காட்சிக் குறும்படங்கள் தயாரிக்கும் திட்டத்தின் ஒருங்கிணைப்பாளராகத் திகழ்ந்து தொல்காப்பியம், சங்க இலக்கியம், நாணயவியல், முத்துக் குளிப்பு, மொழியியல் தொடர்பான 20 காட்சிக் குறும்படங்களைத் தக்க இயக்குநர்களைக் கொண்டு தயாரித்து அளித்துள்ளார்.
தமிழின் தொன்மை: ஒரு பன்முக ஆய்வுத் திட்டம் - ஒருங்கிணைப்பாளராகச் செயல்பட்டார்.
30 ஆண்டுகளுக்கும் மேலாக மறைந்து போன தமிழ்ச் செய்யுளை ஓசை நயத்துடன் படிக்கக் கூடிய (ஓதுதல்) மரபினை மீட்டுருவாக்கம் செய்யும் பணியினைத் தகுதி வாய்ந்த வல்லுநர் குழுவுடன் மேற்கொண்டார்.
இசைப்பணிகள்
இசையமைப்பாளராக 40 ஆண்டுகளில் நூற்றுக்கணக்கான அரிய தமிழ்ப் பாடல்களுக்கு இசையமைத்துப் பாடியும் கற்பித்தும் வந்துள்ளார். சிலப்பதிகாரம், சங்க இலக்கியம், கம்பராமாயணம், நாலாயிரத் திவ்விய பிரபந்தம், திருவருட்பா பாடல்களை இசையமைத்துத் தம் இசை அரங்கு நிகழ்ச்சிகளில் பாடி வருகிறார். பரிபாடல் முதல் பாரதிதாசன் வரை இசைத்தமிழ் நாடகத் தமிழ்ப் பாடல்களை மரபு வழிப்பட்டு இசை யமைத்துப் பாடி வருகி்றார். அவற்றில் சில பதிவுகளாகப் பின்வருமாறு அமைகின்றன.
படைப்புகள்
மொழிபெயர்ப்பு  நூல்  உள்பட  இசைத் தமிழ்,  நாடகத் தமிழ்  தொடர்பான  9  நூல்களையும் 75க்கும் மேற்பட்ட ஆய்வுக் கட்டுரைகளையும் தொல்காப்பியம், பத்துப்பாட்டு முற்றோதல் உள்ளிட்ட பல குறுவட்டுகளையும் வெளியிட்டுள்ளார். இசைத் தமிழுக்கான முதல் கலைச்சொல் அகராதியை உருவாக்கியுள்ளார்.
பெற்றுள்ள விருதுகள்
உள்ளிட்ட மேலும் பல  மதிப்புறு விருதுகளைப் பெற்றவர்.
சான்றுகள்
பகுப்பு:இசை ஆய்வாளர்கள் பகுப்பு:தமிழ் நாடக ஆய்வாளர்கள் பகுப்பு:1951 பிறப்புகள் பகுப்பு:வாழும் நபர்கள் பகுப்பு:புதுக்கோட்டை மாவட்ட நபர்கள் பகுப்பு:இந்திய இசை அமைப்பாளர்கள் பகுப்பு:தமிழிசை ஆய்வாளர்கள் பகுப்பு:கலைமாமணி விருது பெற்றவர்கள் பகுப்பு:தமிழ் அகராதி தொகுப்பாளர்கள்
யக்கூசா
யக்கூசா (en:Yakuza, ja:(やくざ or ヤクザ), ஜப்பானிய பின்புலத்தைக் கொண்ட ஒழுங்கமைக்கப்பட்ட குற்றக்குழு ஆகும். யப்பானிய மொழியில் யக்கூசா என்ற சொல் "எதற்கும் உதாவாதது (good for nothing)" என்று பொருள் படும். இவர்கள் இறுக்கமான நெறிமுறைகளையும், ஒழுங்கமைக்கப்பட்ட இயல்பும் கொண்டவர்கள். யப்பானிய ஊடகங்களில் இவர்கள் பெரிய அளவில் ஊடுருவி உள்ளதுடன், பன்னாட்டு அளவில் இயங்கிவருகின்றனர். இவர்கள் 103,000 உறுப்பினர்களைக் கொண்டுள்ளதாக மதிப்பிடப்பட்டுள்ளது.
சித்தமல்லி அணை
சித்தமல்லி அணை தமிழ்நாடு, அரியலூர் மாவட்டம், உடையார்பாளையம் வட்டம், கார்குடி கிராமத்தில் அமைந்துள்ளது. இவ்வணையில் தேங்கும் நீர் நடுவலூர், இருகையூர், காரைக்குறிச்சி, தா.பழூர், கோடங்குடி, திருபுரந்தான், இடங்கண்ணி, சோழமாதேவி, கார்குடி தெற்கேரி, கோவத்தட்டை ஏரி மற்றும் திருப்புரந்தான் பெரிய ஏரி ஆகிய ஊர்களின் வழியாக ஓடி, அணையின் உபரி நீர் கொள்ளிடம் ஆற்றுக்குத் திறந்து விடப்படுகிறது. இது சுமார் 900 ஏக்கர் பரப்பளவு கொண்டது. இதன் மொத்தக் கொள்ளவு 226.80 மில்லியன் கனஅடியாகும். இந்த அணையின் மூலம் 1179.02 ஏக்கர் நன்செய் நிலமும், 3901.60 ஏக்கர் புன்செய் நிலமும் என 5080.62 ஏக்கர் நிலம் பாசன வசதி பெறுகின்றன.
வீ. மாரியப்பன்
'''வீ. மாரியப்பன்''' (பிறப்பு: சூலை 2 1942) மலேசிய எழுத்தாளர் ஆவார். வீரமான் எனும் புனைபெயரில் எழுதிவரும் இவர், ஒரு வியாபாரியாவார். மேலும் இவர் பினாங்கு தமிழ் இளைஞர் மணிமன்றத்தின் ஆரம்பகால உறுப்பினர்களில் ஒருவராகவும், மாஜூ ஜயா கூட்டுறவுக் கழக அமைப்பாளர்களில் ஒருவராகவும், பல இலக்கியப் போட்டிகளுக்கு நீதிபதியாகவும் இருந்துள்ளார்.
எழுத்துத் துறை ஈடுபாடு
1959 தொடங்கி மலேசிய தமிழ் எழுத்துத்துறையில் ஈடுபட்டுவருகின்றார். பெரும்பாலும் கவிதைகளையே எழுதி வருகின்றார். இவரின் இத்தகைய ஆக்கங்கள் மலேசிய தேசிய செய்தித்தாள்களிலும், இதழ்களிலும் பிரசுரமாகியுள்ளன.
உசாத்துணை
பகுப்பு:மலேசியத் தமிழ் எழுத்தாளர்கள் பகுப்பு:1942 பிறப்புகள்
பினாங்கு அகோர வீரபத்திர கோவில்
ஸ்ரீ அகோர வீரபத்திர கோவில் இந்துக் கடவுளான வீரபத்ரருக்கு அர்ப்பணிக்கப்பட்ட கோயில். இது மலேசியாவின் பினாங்கில் உள்ள ஜாலான் பத்து கந்துங்கில் அமைந்துள்ளது.
கோவில் தலம்
முதலில் இந்த கோயில் பட்டு கந்துங்கில் அருகிலுள்ள பகுதியில் வசிக்கும் இந்தியர்களுக்காக ஒரு சிறிய கோவிலாக கட்டப்பட்டது. 2005 ஆம் ஆண்டில், அருகிலுள்ள பகுதி குடியிருப்புப் பகுதியாக மேம்படுத்தப்பட்டதால், கோயில் பெரிய அளவில் மறுசீரமைப்புகள் மற்றும் புதுப்பிக்கப்பட்டது. இருப்பினும், மலேசிய அரசாங்கம் புதிய கோவிலைக் கட்டுவதற்கு ஒரு நிலத்தை நன்கொடையாக வழங்க போதுமான அளவு கருணை காட்டினார்கள். தினமும் மாலை 6 மணி முதல் இரவு 9 மணி வரை கோயில் பொதுமக்களுக்கு திறந்திருக்கும். பொதுவாக இந்த காலக்கட்டத்தில் கோவில் பூசாரியால் பிரார்த்தனைகள் நடத்தப்படுகின்றன, அந்த நேரத்தில் பக்தர்கள் பிரார்த்தனையை கடைபிடித்து ஆசீர்வாதங்களைப் பெறலாம்.
தெய்வம்
வீரபத்திரர் பொதுவாக தென் இந்தியர்கள் மற்றும் சைவர்கள் வழிபட்டதாகவும் உள்ளது. தக்ஷனை அழிக்க சிவனின் கோபத்தால் படைக்கப்பட்டவன் வீரபத்திரன்.
வெளி இணைப்புகள்
பகுப்பு:Coordinates on Wikidata பகுப்பு:பினாங்கு பகுப்பு:மலேசிய இந்துக் கோயில்கள் பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
எனிட் பிளைட்டன்
thumb|எனிட் பிளைட்டனின் சுயசரிதம் எனின் பிளைட்டன் (Enid Blyton) (ஆகஸ்ட் 11, 1897 - நவம்பர் 28 1968; ஐக்கிய இராச்சியம்) சிறுவர்களுக்காக கதைகள், கவிதைகள், நாடகம் போன்ற பல ஆக்கங்களை படைத்த ஓர் பிரபலமான எழுத்தாளர்.
பிளைட்டனின் புத்தகங்கள் இன்னமும் மிகவும் பிரபலமாக உள்ளன. அவரது புத்தங்கள் 90 மொழிகளில் மொழிபெயர்க்கப்பட்டுள்ளன. அவரது முதல் படைப்பான "குழந்தை விஸ்பர்ஸ்", 24 பக்க கவிதைத் தொகுப்பு நூலாகும். இது 1922 ல் வெளியிடப்பட்டது. கல்வி, இயற்கை வரலாறு, கற்பனை, மர்மம் உட்பட பல பரந்த தலைப்புகளில் அவர் எழுதினார், அவரது புகழ்பெற்ற புத்தகங்களுள் முக்கியமானவை: தி பேமசு பைவ், தி சீகரெட் செவன், நோடி.
அவரது துவக்கப் புத்தகங்களின் (அட்வென்ச்சர்சு ஆப் விஷ்ஷிங் சேர் (1937), தெ என்ச்சேன்ட்டடு வுட் (1939) வணிகரீதியான வெற்றியைத் தொடர்ந்து ஒரு இலக்கியப் பேரரசை உருவாக்க முனைந்தார். இதழ்கள் மற்றும் செய்தித்தாள்களில் அவரது பங்களிப்புகளுடன் அவர் ஓராண்டில் 50 புத்தங்களையும் வெளியிட்டார். அவரது படைப்புகள் முன்திட்டமிடப்படாதவையாகவும், அவரது ஆழ்மனதுக் கருத்துக்களாக வெளிவந்தது. அவரது கருத்தில் தோன்றிய நிகழ்வுகளை அப்படியே அவர் கதைகளாக உருவாக்கினார்.
இளமைக் காலம்
எனிட் பிளைட்டன் பிரபல வர்த்தகர் ஒருவரின் மகளாக ஆகஸ்ட் 11, 1897 ஆம் ஆண்டு தென் லண்டனில் உள்ள கிழக்கு டூல்விச்சில் பிறந்தார். அவரது தந்தை தாமஸ் கரேலி பிளைடன் (1870-1920), ஒரு வெட்டு விற்பனையாளர் விற்பனையாளர் மற்றும் அவரது தாய் தெரேஸா மேரி. இவர்களது மூன்று குழந்தைகளில் எனிட் மூத்தவர். இவர்களது குடும்பம் கென்டில் உள்ள ஒரு கிராமமான பெக்கென்ஹாமிற்குக் குடிபெயர்ந்த பிறகு, எனிட்டின் இளைய சகோதரர்கள், ஹான்லி (1899-1983) மற்றும் கேரி (1902-1976) பிறந்தனர். லண்டனில் பிறந்த இவர் பாக்கிங்காம் எனும் லண்டன் புறநகர் பகுதியில் வளர்ந்தார்.
அவரது தந்தை அவருக்கு இயற்கையை ரசிப்பதில் இருந்த ஆர்வத்தை ஊக்குவித்தார். தனது சுயசரிதையில் அவர் "மலர்கள், பறவைகள் மற்றும் காட்டு விலங்குகளை நேசித்தேன், மேலும் நான் சந்தித்த வேறு எந்த நபர்களை விடவும் நான் அவற்றைப் பற்றி அதிகமாக அறிந்திருந்தேன்" என்று எழுதினார். தோட்டக்கலை, கலை, இசை, இலக்கியம் மற்றும் நாடகக்கலையில் கொண்டிருந்த ஆர்வத்தைத் தன் மகளிடமும் ஊக்குவித்தார். இருவரும் பெரும்பாலும் இயற்கையில் நடைப்பயிற்சிக்கு சென்றனர். ஆனால் எனிட்டின் தாயாருக்கு இப்போக்கு பிடிக்கவில்லை. மற்றொரு பெண்மணியுடன் வாழ தனது பதின்மூன்றாம் அகவையில் இவருக்கு 13 வயது இருக்கும் போது இவரது தந்தை இவர்களின் குடும்பத்தை விட்டுப் பிரிந்தார். அவரது தந்தை வேறொரு பெண்ணுடன் வாழ வீட்டைவிட்டு வெளியேறியதால் எனிட் பெரிதும் பாதிக்கப்பட்டார். எனிட்டுக்கு அவரது தாயுடன் நல்லுறவு இல்லை. தனது பெற்றோரின் இறுதிச்சடங்கிலும் அவர் கலந்து கொள்ளவில்லை.
பாடசாலை விடுதியில் தங்கிப் படித்தார். பாடசாலைக் கல்வியின் பின்பு முன் பள்ளி ஆசிரியராகப் பயிற்சி பெற்றார். இதன் பின்பு ஒரு வருடம் ஆசிரியராகவும் நான்கு வருடம் குழந்தைகள் பராமரிப்பவராகவும் பணிபுரிந்தார்.
ஆக்கங்கள்
எனிட் பிளைட்டனுக்கு 14 வயது இருக்கும் போது ஒரு சிறுவர் சஞ்சிகையில் இவரின் முதல் படைப்பு பிரசுரமானது. பின்னா 1917 ல் என்னொரு கவிதை சஞ்சிகை (Nash's Magazine) ஒன்றில் பிரசுரமானது. 1921 அளவில் இவரின் கவிதைகளும் கதைகளும் அதிகமாக பிரசுரமாகத் தொடங்கியது. இவரின் முதலாவது கவிதைப் புத்தகமான சயில்ட் விஸ்பர்ஸ் (Child Whispers) 1922 ல் பிரசுரமானது. 1922 அளவில் தன்னை முழுமையாக கதைகள் புனைவதில் ஈடுபடுத்திக் கொண்டார். அன்றிலிருந்து 1964 வரை சுமார் 600 சிறுவர் புத்தகங்களை எழுதியதுடன் பல்வேறுபட்ட சஞ்சிகைகளில் பல ஆக்கங்களைப் படைத்தார். Famous Five, Secret Seven, Little Noddy series போன்ற புத்தகங்கள் இவருக்கு பெயர் பெற்றுக் கொடுத்தன. இவரின் எழுத்துக்கள் பெருமளவில் இளம் வாசகர்களைப் பெற்றுக் கொடுத்ததுடன் இவரின் புத்தகங்கள் 20 ம் நூற்றாண்டில் பல தடவை மறுபிரசுரமானது.
எழுத்து நடை
எனிட் பிளைட்டனின் கதைகள் பொதுவாக மர்மக் கதைகளாகவோ அல்லது வீரதீரக் கதைகளாகவோ காணப்பட்டது. இவர் பயன்படுத்திய சொற் களஞ்சியத்தின் காரணமாக ஆரம்ப படிநிலை ஆங்கில மாணவர்கள்கூட இக்கதைகளை வாசிக்கக் கூடியதாக இருந்தது. கதைகளில் நல்ல மற்றும் கூடாத பாத்திரங்கள் தெளிவாக வேறுபடுத்திக் காட்டப்படுவதுடன் நன்னெறிகளைக் கற்பிப்பனவாகவும் உள்ளது.
மறைவு
கணவர் இறந்த சில மாதங்களில் எனிடும் தொடர்ந்து நோய்வாய்ப்பட்டு, அவரது இறப்புக்கு மூன்று மாதங்களுக்கு முன்னர் நலப்பேணகத்தில் தங்கினார். வடக்கு இலண்டன், ஹம்சட்டிலுள்ள கிரீன்வேசு நலப்பேணகத்தில் நவம்பர் 28, 1968 ஆம் நாளில் மரணமடைந்தார்.
பிக்காடிலி புனித ஜேம்சு தேவாலயத்தில் அவருக்கு நினைவுக் கூட்டம் நடந்தது. கோல்டர்சு கிரீன் கிரிமேட்டோரியத்தில் அவரது உடல் எரியூட்டப்பட்டு, அங்கு அவரது சாம்பல் வைக்கப்பட்டுள்ளது. பிளைட்டனின் வீடு "கிரீன் ஹெட்ஜசு" 1971 ஆம் ஆண்டு மே மாதம் 26 ஆம் நாளன்று ஏலத்திற்கு விடப்பட்டு, 1973 இல் இடிக்கப்பட்டது. அந்த இடத்தில் தற்போது "பிளைட்டன் குளோசு" என்ற தெருவும் சில வீடுகளும் உள்ளன. 1920 முதல் 1924 வரை அவர் வாழ்ந்த செசிங்டனின் ஹூக் தெருவில் அவரது நினைவாக நீலப் பலகை வைக்கப்பட்டுள்ளது. 1938 முதல் 1968 வரை பெக்கன்சுபீல்டில் வாழ்ந்தவர் என்ற செய்தி பதிக்கப்பட்டத் தகவற்பலகை 2014 இல் நகர்மண்டப தோட்டத்தில் திறந்து வைக்கப்பட்டது. நோடி மற்றும் பிக் ஏர்சின் உருவச்சிலைகளுக்கு அருகில் அப்பலகை வைக்கப்பட்டுள்ளது.
மேற்கோள்கள்
பகுப்பு:ஆங்கில எழுத்தாளர்கள் பகுப்பு:1897 பிறப்புகள் பகுப்பு:1968 இறப்புகள்
பூண்டி, தஞ்சாவூர் மாவட்டம்
பூண்டி (Poondi) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் பூதலூர் வட்டத்திற்கு உட்பட்ட அலமேலுபுரம் ஊராட்சியில் அமைந்துள்ளது. இங்குள்ள பூண்டி மாதா பேராலயம் பரவலாக அறியப்படும் தேவாலயமாகும்.
இது தஞ்சை மாவட்டத்தைச் சுற்றியுள்ள கத்தோலிக்கக் கிறித்தவர்களின் புனிதத் தலம். இது தஞ்சாவூரில் இருந்து 35 கி.மீ தொலைவில் உள்ளது. பூண்டி மாதா பேராலயத்தில் ஆண்டுதோறும் மே 6 அன்று கொடியேற்றி விழா தொடங்கும். பின்னர், தேர்ப்பவனியும் திருப்பலியும் நிறைவேற்றப்படுகின்றன.
அரசியல்
இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழகச் சட்டமன்றத் தேர்தலுக்கு திருவையாறு சட்டமன்றத் தொகுதியிலும் சேர்க்கப்பட்டுள்ளது.
மேற்கோள்கள்
பகுப்பு:தஞ்சாவூர் மாவட்டத்திலுள்ள கிராமங்கள்
கெவின் கர்ரன்
கெவின் கர்ரன் (Kevin Curran , பிறப்பு: செப்டம்பர் 7 1959), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 11 ஒருநாள் பன்னாட்டுத் துடுப்பாட்டப் போட்டிகளிலும் 324 முதல்தர துடுப்பாட்டப் போட்டிகளிலும், 407 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1983 - 1987 ஆண்டுகளில், சிம்பாப்வே ஒருநாள் பன்னாட்டுத் துடுப்பாட்ட உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
வெளி இணைப்பு
கெவின் கர்ரன்- கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1959 பிறப்புகள் பகுப்பு:நார்தாம்ப்டன்சையர் துடுப்பாட்டக்காரர்கள் பகுப்பு:2012 இறப்புகள் பகுப்பு:கிலெளசெஸ்டர்சையர் துடுப்பாட்டக்காரர்கள்
ஷேன் குளோட்
ஷேன் குளோட் (Shane Cloete , பிறப்பு: மே 21 1971), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1994/95-1995/96 ஆண்டுகளில், சிம்பாப்வே முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
l ஷேன் குளோட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1971 பிறப்புகள் பகுப்பு:வாழும் நபர்கள்
சென்னை 2 சிங்கப்பூர்
சென்னை 2 சிங்கப்பூர் (Chennai 2 Singapore) என்பது 2017 இல் வெளிவந்த  தமிழ் நகைச்சுவைத் திரைப்படம் ஆகும். அப்பாஸ் அக்பர் என்பவர் இப்படத்தை இயக்கியுள்ளார். கோகுல் ஆனந்த், ராஜேஷ் பாலச்சந்திரன், அஞ்சு குரியன், சிவ் கேசவ், எம்சீ ஜெஸ் ஆகியோர் முக்கியக் கதாப்பாத்திரங்களில் நடித்துள்ளனர். இந்தத் திரைப்படத்தை ஜிப்ரான், வ்ரோபல் மற்றும் எம் எம் 2 நிறுவனத்துடன் இணைந்து சிங்கப்பூர் ஊடக முன்னேற்ற ஆனையமும் தயாரித்துள்ளது. சிங்கப்பூர் மற்றும் தமிழகத் திரைப்படத்துறை ஆகிய இரு திரைப்படத்துறைகளும் ஒரு திரைப்படத்தில் இணைந்து பணிபுரிவது இதுவே முதல்முறை ஆகும்.
கதைச் சுருக்கம்
இந்தக் கதையின் நாயகன் ஹரிஷ் எப்படியாவது இயக்குநர் ஆகவேண்டும் என்ற லட்சியத்துடன் வாழ்பவன். அப்போது தனது கனவுப் படத்திற்கு முதலீடு செய்பவர்களைத் தேடி அவன் சிங்கப்பூர் செல்கிறான். ஆனால் அவனுடைய தொடர் துரதிருஷ்டத்தினால் அந்தக் காரியங்கள் கைகூடவில்லை. மேலும் அவனுடைய கடவுச் சீட்டும் தொலைந்துவிடுகிறது. பின் ஒரு நாள் வானம்பாடி எனும் சிங்கப்பூரில் வாழும் புகழ்பெற்ற ஒளிப்பதிவாளரைச் சந்திக்கிறான். அவருடைய ஆலோசனைகளாலும், உதவியாலும் தனது கனவு மற்றும் லட்சியம் என்ன என்பதனை உணருகிறான். பின் ஒரு நாள் புற்றுநோயினால் பாதிக்கப்பட்டு இறக்கும் தருவாயிலிருக்கக்கூடிய ஒரு பெண்ணைப் பார்க்கிறான். இந்தியத் திரைப்படங்களில் பெரும்பாலும் இருக்கக்கூடிய மிகைப்படுத்தப்பட்ட காட்சிகள் இல்லாமல் வாழ்க்கை, இறப்பு என்பதைப் பற்றிய ஒரு பயணமாக இந்தப் படம் உள்ளது.
ஒலி வரி
இசையமைப்பாளர் முகமது ஜிப்ரான் தன்னுடைய சமூக ஊடகப் பக்கத்தில் இந்தப்படத்தின் ஒலிவரியானது தனித்துவமான முறையில் வெளியிடப்படும் எனத் தெரிவித்திருந்தார். இசையமைப்பாளர் ஜிப்ரான் மற்றும் இயக்குநர் அக்பர் அப்பாஸ் சென்னை முதல் சிங்கப்பூர் வரை பயணம் செய்யவும் ஒவ்வொரு பாடல்களையும் ஒவ்வொரு எல்லைகளான பூடான், மியான்மர், தாய்லாந்து, மலேசியா போன்ற இடங்களில் வெளியிடவும் திட்டமிட்டுருந்தனர். மேலும் ஜிப்ரான் இந்த சாலைப் பயணம் குறித்து தனது நண்பர்களிடம் சமூக வலைத் தளங்களின் மூலமாக ஆலோசனைகள் கேட்டார். அஜித் குமார் அவர்களிடமும் ஆலோசனை கேட்டிருந்தார்.
ஆகஸ்டு 2016 இல் சத்தியம் சினிமா (சென்னையில்) வைத்து சூர்யா (நடிகர்) ஒலிவரியை வெளியிட்டார். இந்தத் திரைப்படத்தின் முதல் பாடலான வாடி வாடி, சென்னையில் வைத்து வெளியிடப்பட்டது. ரேடியோ மிர்ச்சி வானொலியில் இந்தப் பாடல் வெளியான ஒரு வாரத்தில் முதல் இடம் பிடித்தது. மற்றும் சூரியன் வானொலி, பிக் வானொலி, ரேடியோ சிட்டி போன்ற வானொலி ஒலிபரப்புகளில் இந்தப் பாடல் முதலிடம் பிடித்தது. இந்தத் திரைப்படத்தின் முழுமையான பாடல்தொகுப்பும் ஐ-டியூன்ஸ் இல் முதலிடம் பிடித்தது. ஐ-டியூன்ஸ் வாடி வாடி எனும் பாடலை செப்டம்பர் மாதத்தின் ஒரு வாரத்தில் இந்தப் பாடலை சிறந்த பாடலாக அறிவித்தது.
தயாரிப்பு
2011 ஆம் ஆண்டில் இந்தத் திரைப்படத்திற்கான கதையுடன் இயக்குநர் அப்பாஸ் அக்பர் வெங்கட் பிரபுவைச் சந்தித்து இந்தத் திரைப்படத்திற்கு நிருவாகத் தயாரிப்பாளராக வேண்டுமென்று கேட்டுக்கொண்டார். மேலும் அட்டகத்தி திரைப்படத்தில் நடித்த அட்டகத்தி தினேஷ் இந்தப் படத்தின் நாயகனாக நடிக்கப் பேச்சுவார்த்தை நடந்தது, ஆனால் அந்தச் சமயத்தில் அவர் வேறொரு படத்தில் நடித்து கொண்டிருந்தார். அடுத்ததாக மாதவனிடம் நடிக்கக் கேட்டனர். ஆனால் அந்தச் சமயத்தில் அவர் இறுதிச்சுற்று படத்தில் நடித்துக் கொண்டிருந்தார். இதனுடைய முதல்கட்டப் படப்பிடிப்பு செப்டம்பர் 2014 இல் முடிவடைந்தது. முழுமையாக 2016 இல் படப்பிடிப்பு முடிக்கப்பட்டு டிசம்பர் 15, 2017 இல் இந்தியாவில் வெளியானது
வெளியிணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2017 தமிழ்த் திரைப்படங்கள்
திருவாதிரை (நட்சத்திரம்)
thumb|400px திருவாதிரை என்பது இந்திய வானியலிலும் சோதிடத்திலும் இராசி சக்கரத்தில் (Zodiac) பேசப்படுகிற 27 நட்சத்திரங்களில் ஆறாவது நட்சத்திரம் ஆகும். ஏறக்குறைய சனவரி 1 தேதிகளில் நடு இரவிலும் இரண்டு மாதம் முன்னமேயே காலை 4 மணியளவிலும், இன்னும் மற்ற நாட்களில் அட்டவணைப்படியும் இதைக் காணலாம். . தற்கால வானியல் படி இது ஓரியன் என்ற விண்மீன் குழுவில் கணக்கிடப்படுகிறது. இதனுடைய அறிவியற்பெயர். மேற்கத்திய உலகத்தில் வழக்கிலிருக்கும் பெயர் பீட்டல்கியூசு (Betelgeuse) ஆகும். இந்திய வானியலின் பழைய மரபுப்படியும் சோதிடமரபுப்படியும் இது மிதுனராசியில் கணக்கிடப்படுகிறது.
மூதிரை, செங்கை, யாழ், ஈசர் தினம், அரணாள், யாதிரை ஆகிய தமிழ்ப்பெயர்களை திவாகர, பிங்கல நிகண்டுகள் சுட்டியுள்ளன.
அறிவியல் விபரங்கள்
ஓரியன் விண்மீன் குழுவே வானில் ஒரு தவிர்க்கமுடியாத நேர்த்தியுடன் விளங்கும் குழு. மையத்தில் ஓரியன் கச்சை. வடகிழக்கில் ராட்சத நட்சத்திரமான திருவாதிரை. தென்மேற்கில் இன்னொரு பேருரு நட்சத்திரமான Rigel. இன்னும் இந்தக் குழுவில் அற்புதமான காட்சிகள் அனேகம். திருவாதிரை வானிலேயே மிகப்பிரகாசமான 20 நட்சத்திரங்களில் 10ம் இடத்தில் இருக்கிறது. முதல் இடத்தைப் பிடித்திருக்கும் மிருகவியாதர் (Sirius)நட்சத்திரமும் இதே நேரத்தில் சற்று தென்கிழக்கில் தெரியும். ஓரியன் கச்சையை தென்கிழக்கில் நீட்டிக்கொண்டுபோனால் முதலில் தென்படும் மிகப்பிரகாசமான நட்சத்திரம் தான் மிருகவியாதர்.பூமியிலிருந்து திருவாதிரை நட்சத்திரம் 310 ஒளியாண்டுகள் தூரத்தில் உள்ளது.
திருவாதிரை பந்துப்பண்டிகை நாள்
சோதிடத்தின்படியும், இந்துப் பஞ்சாங்கங்கள் படியும் ஒவ்வொரு நாளும் சந்திரன் 27 நட்சத்திரங்களுள் எந்த நட்சத்திரத்திற்கருகில் இருக்கிறதோ அதைப் பொறுத்து அந்தநாள் அந்தமாதத்தில் அந்த நட்சத்திரத்தினுடைய நாள் ஆகும். மார்கழி மாதம் திருவாதிரை நட்சத்திர நாள் சிவனை வணங்குபவர்களுக்கும் சிவன்கோவில்களிலும் ஒரு முக்கியமான பண்டிகை நாள். தில்லையில்தான் சிவபெருமான் பிரபஞ்ச நடனமாடி பதஞ்சலி, வியாக்கிரபாதர் என்ற இரு முனிவருக்கும் மற்றும் தேவர்களுக்கும் தரிசனம் கொடுத்தார் என்று புராணங்கள் சொல்கின்றன. தில்லையில் திருவாதிரை விழாவை ஒரு 10-நாள் விழாவாகவே கொண்டாடுவார்கள். இவ்விழாவுக்கு ஆருத்ரா தரிசன விழா எனப்பெயர். ஆருத்ரா என்பது ஆர்த்ரா (= ஆதிரை) என்ற வடமொழிச் சொல்லுக்குச் சரியான தமிழ்ச்சொல். ஆருத்ரா தரிசனத்தன்று ஆயிரக்கணக்கான அன்பர்களும் சிவனடியார்களும் தில்லையில் குழுமியிருந்துஆண்டவனை வணங்குவர். அன்று தில்லை ஈசனுக்கு சிறப்பு அபிசேகம் செய்துவைத்து பூசைகள் செய்வர். திருவாரூரில் நடக்கும் ஆருத்ராதரிசனவிழா தேவாரத்தில் பாடப்பட்டிருக்கிறது. திருமயிலையில் நடக்கும் ஆருத்ராதரிசன விழா திருஞான சம்பந்தருடைய பூம்பாவைப்பதிகத்தில் சொல்லப்பட்டிருக்கிறது. ஆதிரைத்திருவிழா சங்கத்தமிழர்களால் சிவனுடைய நட்சத்திரமாகக் கொண்டாடப்பட்டதை பரிபாடல் (71-78) பாடுகிறது.
இவிழாவையும் Orion குழுவையும் பற்றிய பல விபரங்களை இங்கே பார்க்கலாம்.
இரவில் மணி அறிதல்
இரவில் நட்சத்திரங்களைக் கொண்டு மணி அறிவதற்கு தமிழிலும் வடமொழியிலும் 27 வாய்பாடுகள் இருக்கின்றன. அதனில் திருவாதிரை குறித்த தமிழ்ச் செய்யுள் வரிகள்:
ஆதிரை ஒரு மணி ஆயிழை ஒன்றரை.
ஒரே நட்சத்திரமான திருவாதிரை உச்சத்தில் வரும்போது கன்னிராசியில் ஒன்றரை நாழிகையாகியிருக்கும் என்பது தான் பாடல் வரியின் பொருள்.வட்மொழியிலுள்ள வாய்பாடும் கிட்டத்தட்ட இதேபொருள்பட உள்ளது: ஆர்த்ரா கன்யாயுதா என்பது தான் அது. கார்த்திகை 15ம் நாள் திருவாதிரையை உச்சத்தில் பார்ப்பதாகக்கொள்வோம். அன்று சூரியன் விருச்சிகராசியின் மையத்தில் இருக்கிறது. கீழ்த்தொடுவானத்திற்கும் சூரியனுக்கும் இடச்சுழிதூரத்தை இப்படி கணக்கிடலாம். கன்னி ராசியில் 3 1/2, துலாராசியில் 5, விருச்சிகராசியில் 2 1/2 ஆக மொத்தம் 11 நாழிகை. 1 நாழிகை = 24 நிமிடங்கள். அதனால், சூரியன் உதிப்பதற்கு இன்னும் 4 மணி 24 நிமிடங்கள் உள்ளன. ஆதலால் அப்போதைய நேரம் ஏறக்குறைய 1-36 A.M. இதே முறையில் மற்ற நாட்களிலும் கணக்கிட்டுக் கொள்ளலாம். கீழுள்ள அட்டவணையில் மாதிரிக்காக சில நாட்கள் காட்டப்பட்டிருக்கின்றன.
துணை நூல்கள்
பகுப்பு:இந்திய வானியல் பகுப்பு:சோதிட நட்சத்திரங்கள் பகுப்பு:அரபு மொழிச் சொற்கள்
அணியாபுரம் கொங்களத்து மாரியம்மன் கோயில்
அணியாபுரம் கொங்களத்து மாரியம்மன் கோயில் தமிழ்நாட்டில் நாமக்கல் மாவட்டம், அணியாபுரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கொக்கலை
கொக்கலை (Koggala) என்பது இலங்கையின் தென் மாகாணத்தில் காலியிலிருந்து பத்து மைல் தூரம் சென்றவுடன் காலி - மாத்தறை வீதியில் காணப்படும் சிறியதொரு கிராமமாகும்.
மிகப் புராதனக் கவிஞர்களின் மூலமாக அறிமுகப்படுத்தப்பட்டுள்ள இந்த கொக்கலக் கிராமம், சிங்களப் படைப்பாளர்களிடையே “இசை“ மூலமாகவே முக்கியத்துவம் பெற்றது. நீண்ட வரலாற்றை உறுதிப்படுத்தும் பெரும் முருகைக் கற்பாறையொன்று இங்கு காணப்படுகிறது. கிராம மக்கள் இதனை “முருகைக்கல் தேவாலயம்“ என அழைக்கின்றனர்.
"7 – 8 ஆயிரம் ஆண்டுகளேனும் பழைமை மிக்கது கொக்கலை – கிராமம் எனக்கூறக்கூடிய முறையில் தரையின் மேற்பகுதியில் எவ்வித ஆதாரங்களும் இல்லாதபோதும், நிலக்கீழ் அமைந்துள்ள தொடரூந்து வீதிக்கருகாமையிலுள்ள குன்றே சாட்சியளிக்கிறது…. முழுக் கிராமத்தையும் ஒருகுடைக்கீழாக்கும் தென்னை மரங்களிலிருந்தும், ஏனைய மரங்களிலிருந்தும் வீழும் இலை குழைகளும், மலர்களும் கிழம்தட்டி இறந்துபோகின்றன. மிருகங்கள் கொஞ்சம் நாட்கள் உயிர்வாழ்ந்து இறக்கின்றன. மனிதர்கள் மடைமையினாலும் வறுமையினாலும் துன்பத்திற்கு மேல் துன்பம் அநுபவித்து இறந்துமடிகின்றனர்."
மேற்குறிப்பிலிருந்து மார்ட்டின் விக்கிரமசிங்கவின் கூற்றிலிருந்து, கொக்கல கிராமம் 1944 களுக்கு 30 ஆண்டுகளுக்கு முன்னர் எவ்வாறு இருந்தது என்பதை அறிந்துகொள்ள முடியும்.
கிரிஸ்டியன் பேல்
கிரிஸ்டியன் சார்ல்ஸ் ஃபிலிப் பேல் (Christian Charles Philip Bale, பிறப்பு ஜனவரி 30, 1974) வேல்சில் பிறந்த பிரித்தானிய திரைப்பட நடிகர் ஆவார். முதலாக நடிகராக இருக்கும் பொழுது அமெரிக்கன் சைக்கோ, த பிரெஸ்டீஜ், 3:10 டு யூமா மற்றும் பல்வேறு சுதந்திரத் திரைப்படங்களில் (independent film) நடித்துள்ளார். 2005இல் பாட்மான் திரைப்படத்தொடரில் முதலாம் திரைப்படம் பேட்மேன் பிகின்ஸ் பாட்மானாக நடித்துள்ளார். இத்தொடரில் அடுத்த திரைபடங்களான த டார்க் நைட் மற்றும் த டார்க் நைட் ரைசஸ் ஸிலும் பாட்மானாக நடித்துள்ளார்.
மேற்கோள்கள்
பகுப்பு:ஆங்கிலத் திரைப்பட நடிகர்கள் பகுப்பு:1974 பிறப்புகள் பகுப்பு:வாழும் நபர்கள் பகுப்பு:சிறந்த துணை நடிகருக்கான அகாதமி விருதை வென்றவர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள் பகுப்பு:அமெரிக்க ஆண் திரைப்பட நடிகர்கள்
சிகப்பு மாஃப்பியா
ரஷ்யப் பின்புலத்தை கொண்ட ஒழுங்கமைக்கப்பட்ட குற்றக்குழுக்கள் சிகப்பு மாஃப்பியா (Red Mafia) அல்லது ரஷ்ய மாஃப்பியா (Russian Mafia) எனப்படுகின்றன. சோவியத் ஒன்றியத்தின் வீழ்ச்சிக்குப் பின்னரே இப்பெயருடன் ஒழுங்கமைக்கப்பட்ட குற்றக்குழுக்கள் உருவாகின எனப்படுகிறது. எனினும் சோவியத்தின் வீழ்ச்சிக்கு முன்னரேயே இக் குழுக்கள் பல விதங்களில் இருந்தே வந்துள்ளார்கள். பல முந்திய சோவியத் ஒன்றிய இராணுவ உறுப்பினர்கள் சிகப்பு மாஃப்பியாவில் இணைந்துள்ளார்கள்.
ஜன் லோக்பால் மசோதா
ஜன் லோக்பால் மசோதா (Jan Lokpal Bill) அல்லது குடி மக்கள் காப்பு முன்வரைவு இந்தியாவில் ஊழல், பொதுமக்கள் பணம் கையாடல் முதலிய தவறிழைக்கும் அரசியல்வாதிகள் மற்றும் அரசு உயர் அதிகாரிகள் மக்களால் நேரடியாக தண்டிக்கப்படவேண்டும் என்ற அடிப்படை சித்தாந்ததில் முன்மொழியப்பட்ட ஒரு மசோதா ஆகும். அன்னா ஹசாரே, சாந்தி பூஷன், கிரண் பேடி மற்றும் சந்தோஷ் ஹெக்டே போன்ற சமூக ஆர்வலர்களால் முன்மொழியப்பட்டு இன்றளவில் அது சட்ட வரைவாகவே உள்ளது.
தலைவர்
கூட்டுக்குழுவின் தலைமை ஓர் அரசியல்வாதியிடமும் இணைத்தலைமை ஓர் மக்கள் சார்பு செயலாக்கவாதியிடமும் இருக்க இந்திய அரசு ஒப்புக்கொண்டுள்ளது. அரசியல் வெளியிலிருந்து பிரணப் முக்கர்ஜியும் குடிமக்கள் தரப்பிலிருந்து சாந்தி பூசணும் தலைவர்களாக இருப்பார்கள்.
அரசு சார்பாளர்கள்
ஐந்து ஆய அமைச்சர்கள் வரைவுக்குழுவில் பங்கேற்பார்கள். அவர்கள்: